रानी लक्ष्मीबाई मेमोरियल स्कूल, इंदिरानगर, लखनऊ के ऑडिटोरियम में आयोजित इस कार्यक्रम का शुभारम्भ निदेशक डाक सेवाएं श्री कृष्ण कुमार यादव और संस्थापक सेंट जोजफ विद्यालय समूह श्रीमती पुष्पलता अग्रवाल ने दीप प्रज्वलन करके किया। विषय प्रवर्तन वरिष्ठ साहित्यकार डॉ. किशोरी शरण शर्मा ने किया। समवेत गणेश वंदना, ध्येय गीत गायन के बाद मा. सारा, निखिल, अनादि, नारायन सिंह, आर्यन आदि ने देशभक्तिपरक रचनाएँ प्रस्तुत करके लोगों की सराहना प्राप्त की।